ทำร้ายแม่ทำไม ลูกสุดทนเอาลูกซองสั้นยิงพ่อ นอนจมกองเลือดดับคาที่
เครดิตภาพ เจ้าหน้าที่กู้ภัยพยุหะคีรี,หนุ่มนครสวรรค์ เห็นพ่อทำร้ายแม่จนบาดเจ็บ หลังทั้งคู่ทะเลาะจนต้องเรียกให้ลูกชายมารับ พอมาถึงลงมืออีก ห้ามไม่ฟัง ชักลูกซองสั้นยิงโป้งเดียว พ่อหงายตึงจมกองเลือดยุติความขัดแย้ง,เมื่อเวลา 13.00 น. วันที่ 14 ก.ค.61 พ.ต.ท.กิตติภพ โพธพินิจ รอง ผกก.สอบสวน สภ.พยุหะคีรี ได้รับแจ้งเหตุยิงกันเสียชีวิตที่เพิงพัก ลานหน้าบ้านเลขที่ 153 ม.11 ต.เนินมะกอก อ.พยุหะคีรี จ.นครสวรรค์ จึงรายงานผู้บังคับบัญชาให้ทราบพร้อมรุดไปที่เกิดเหตุพร้อมเจ้าหน้าที่กู้ภัยพยุหะคีรี พบศพ นายสมชัย พูลสวัสดิ์ อายุ 49 ปี ที่อยู่ตามที่เกิดเหตุ นอนเสียชีวิตอยู่บริเวณข้างที่แคร่ไม้ลานหน้าบ้าน ในสภาพนอนหงายไม่สวมเสื้อ สวมกางเกงขาสั้นสีน้ำเงิน ถูกยิงที่บริเวณลำตัวด้านหน้าใต้ลำคอลงมาหลายแผล,จากการสอบสวนเบื้องต้นทราบว่า วันเดียวกันนี้ ก่อนเกิดเหตุผู้ตายได้ทำร้ายร่างกาย นางสมจิตต์ พูลสวัสดิ์ ภรรยา และนางสมจิตต์ จึงโทรศัพท์ให้นายทรงพล พูลสวัสดิ์ บุตรชายให้มารับไปอยู่ที่บ้านพักนายทรงพล พอนายทรงพลเดินทางมารับมารดาที่บ้านเกิดเหตุ เมื่อมาถึงได้เกิดโต้เถียงและทะเลาะกับผู้ตาย บริเวณเพิงหน้าบ้าน นายทรงพลใช้อาวุธปืนลูกซองที่นำติดตัวมาด้วยยิงผู้ตาย 1 นัด ถูกที่บริเวณลำตัวผู้ตายเสียชีวิต แล้วกำลังจะหลบหนี เจ้าหน้าที่ตำรวจได้เข้ามาจับกุมได้บริเวณบ้านที่เกิดเหตุพร้อมอาวุธปืนลูกซองสั้นจำนวน 1 กระบอก หมายเลขทะเบียนปืน นว 5/13742,เบื้องต้นเจ้าหน้าที่ตำรวจได้แจ้งข้อกล่าวหา นายทรงพล พูลสวัสดิ์ อายุ 26 ปี 1.ฆ่าผู้อื่นโดยเจตนา 2.มีอาวุธปืนและเครื่องกระสุนปืนไว้ในครอบครองโดยไม่ได้รับอนุญาต 3.พาอาวุธปืนติดตัวไปในเมือง ทางสาธารณะ โดยไม่ได้รับอนุญาต จึงส่งให้พนักงานสอบสวนดำเนินคดีต่อไป.
หนุ่มนครสวรรค์ เห็นพ่อทำร้ายแม่จนบาดเจ็บ หลังทั้งคู่ทะเลาะจนต้องเรียกให้ลูกชายมารับ พอมาถึงลงมืออีก ห้ามไม่ฟัง ชักลูกซองสั้นยิงโป้งเดียว พ่อหงายตึงจมกองเลือดยุติความขัดแย้ง 
ลูกยิงพ่อ,ลูกฆ่าพ่อ,พ่อทำร้ายแม่,ยิงพ่อตายคาที่,นครสวรรค์,ข่าวทั่วไป